system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre 1080.
assistant


Evenimente 

 27 ianuarie: Marea Revoltă Saxonă. Bătălia de la Flarchheim. Victoria pretendentului german Rudolf de Suabia asupra împăratului Henric al IV-lea la Flarchheim.
 7 martie: Conciliu la Roma: papa Grigore al VII-lea îl excomunică încă o dată pe împăratul Henric al IV-lea, recunoscându-l ca împărat pe Rudolf de Suabia.
8 mai: Este atestată căsătoria dintre regele Alfonso al VI-lea al Castiliei și Constance de Burgundia.
 25 iunie: Conciliabulul de la Brixen: cu suportul lui Henric al IV-lea, Clement al III-lea este ales ca antipapă.
 29 iunie: Papa Grigore al VII-lea ajunge în Apulia, pentru a primi omagiu de la normandul Robert Guiscard și a-i acorda învestitura; fiind constrâns să obțină protecția din partea normanzilor, papa încurajează acțiunile lui Robert Guiscard în Balcani, împotriva Bizanțului.
 15 octombrie: Bătălia de pe Elster. Conflict între armatele celor doi candidați la tronul imperial, Rudolf de Suabia și Henric al IV-lea; deși victorios, Rudolf de Suabia moare din cauza rănilor a doua zi, la Merseburg.
 15 octombrie: Trupele contesei Matilda de Toscana sunt înfrânte la Volta (în apropiere de Mantova) de către forțele din Lombardia, susținătoare ale lui Henric al IV-lea și ale antipapei Clement al III-lea.

Nedatate 
 aprilie-mai: Prin conciliul de la Burgos, regele Alfonso al VI-lea al Castiliei introduce liturghia latină în Biserica catolică din Spania în locul ritului mozarab.
Campanie militară defensivă întreprinsă de către Shen Kuo împotriva tanguților din regatul Xia de vest, ruta prin Yannan fiind protejată cu succes.
Emirul almoravid Yusuf ibn Tashfin, cucerește Tanger, Badis și Hunain, în nordul Africii.
 Începe răscoala lui Nikephor Melissenos în Asia Mică, împotriva împăratului bizantin Nikephor Botanniates.
Locuitorii din insula Gotland întemeiază un comptuar la Novgorod.
Prima mențiune a orașului Tourcoing într-un text oficial.
Regatul armean din Cilicia devine independent față de Bizanț, sub principele Ruben și își organizează apărarea față de selgiucizi.
Sultanul segiucid Melikshah trimite o ambasadă la Constantinopol, pentru a solicita împăratului bizantin capturarea fiilor lui Kutlumuș, a căror activitate în Anatolia era contrară planurilor sale de cucerire a Egiptului.
 Trimis de tatăl său, regele William I al Angliei, împotriva scoțienilor, Robert Courteheuse întemeiază orașul Newcastle.
 Vizirul Badr al-Djamali din Cairo solicită împăratului Etiopiei să accepte difuzarea credinței musulmane; situația devine tensionată între cele două părți, mai multe moschei din Ethiopia fiind distruse, iar conducătorul Egiptului amenințând cu represalii.

Arte, Știință, Literatură și Filozofie 
 Castelul Devizes este construit de către Osmund, episcop de Salisbury.
Rabinul Iosif ibn Ferrusel devine consilierul și medicul regelui Alfonso al VI-lea al Castiliei.
 Se construiește mozaicul "Christ Pantokrator" din Daphni, în Grecia.

Înscăunări 
 17 aprilie: Canut al IV-lea "cel Sfânt", rege al Danemarcei (1080-1086).
 25 iunie: Clement al III-lea, antipapă (laic: Guibert de Ravenna) (1080-1100).
 Jayavarman al VI-lea, rege uzurpator al Cambodgei (1080-1107).

Nașteri 
 Adelard din Bath, traducător, filosof și matematician britanic (d. 1152)
 Henric de Huntingdon, scriitor englez (d. 1160)
 Onoriu de Ratisbona, teolog și filosof german (d. 1154)
 Raulf din Caen, istoric francez (d. ?)
William de Malmesbury, călugăr și istoric britanic (d. ?)

Decese 
 26 ianuarie: Amedeo al II-lea, conte de Savoia (n. 1046)
 17 aprilie: Harald al III-lea al Danemarcei (n. 1040)
 5 iulie: Isleifur Gissurarson, cleric islandez, primul episcop al Islandei (n. 1006)
 14 octombrie: Cuvioasa Parascheva, sfântă (n. 1010)
 16 octombrie: Rudolf de Suabia, rege romano-german, în urma luptei de pe Elster (n. 1025)
 Arnulf din Milano, scriitor italian (n. 1030)

Vezi și 
 Listă de conducători de stat din 1080

1080